Lulëzimi i qershive në Uashington
Është diçka që kryeqyteti amerikan e pret me padurim çdo vit dhe këtu vijnë miliona turistë nga e gjithë bota për të parë shpërthimin e luleve.
Këto ditë, mijëra drurë qershie janë në lulëzim të plotë në kryeqytetin amerikan, Uashington. Ato janë një dhuratë që simbolizon paqen dhe miqësinë. Tre mijë rrënjët e para u dhuruan nga Japonia dhe u mbollën në vitin 1912. Rreth njëqind prej tyre vazhdojnë të lulëzojnë edhe sot, duke i mahnitur vizitorët me bukurinë e luleve. Lulëzimi i qershive është një ngjarje për Uashingtonin. Është diçka që kryeqyteti e pret me padurim çdo vit. Për të parë shpërthimin e luleve këtu vijnë miliona turistë nga e gjithë bota. Qershitë ndodhen pranë një liqeni artificial, mes disa monumenteve kushtuar themeluesve të Amerikës. thotë Leslie Boss, vizitore nga shteti Maryland: thotë Clare Keen nga Britania. Megjithatë, shumë vizitorë që erdhën të shikojnë lulet këtë vit u larguan të zhgënjyer. Vetëm tri javë më parë, në Uashington ra borë dhe temperaturat qëndruan të ulëta gjatë gjithë fillimit të pranverës. Sythet i qëndruan të ftohtit dhe më në fund shpërthyen – një shenjë e sigurt kjo se në Uashington ka ardhur pranvera. Në Japoni, drurët e qershive janë parë prej njëmijë vjetësh si simbol i përtëritjes pranverore. Masato Ohtaka është ministër i Çështjeve Publike në ambasadën japoneze në Uashington. Në fillim të shekullit të 20, Japonia dhe Amerika përpiqeshin të ndërmerrnin shkëmbime kulturore. Helen Taft, bashkëshorte e Presidentit William Howard Taft, kishte qenë në Japoni dhe kishte parë se sa bukur dukeshin lulet e qershive kur pasqyroheshin në sipërfaqen e ujit. Kryebashkiaku i Tokios kishte dëgjuar për interesimin e Zonjës së Parë dhe vendosi t'i bëjë Uashingtonit një dhuratë: tre mijë rrënjë qershie. Drurët e parë u mbollën në vitin 1912. Që nga ajo kohë, sa herë që qershitë fillonin të lulëzonin, banorët e Uashingtonit nisën të festojnë ardhjen e pranverës. Ann McClellan, autore e një libri me këtë temë, përshkruan ceremoninë e parë të mbjelljes së qershive në Uashington, ku morën pjesë shumë pak njerëz. Ann McClellan, shkrimtare Shumë shpejt, lulëzimi i qershive u bë një ngjarje e shënuar për kryeqytetin. Me fillimin e Luftës së Dytë Botërore, një numër pemësh u prenë, por banorët e Uashingtonit organizuan patrulla për të mos lejuar prerjet e mëtejshme. Vizitori Dennis Harper thotë se pemët i kanë rezistuar ngjarjeve që kanë sjellë ndjenja jomiqësore mes dy vendeve. Disa vjet më pas, planet për ndërtimin e Monumentit të Xhefersonit parashikonin prerjen e disa dhjetëra pemëve. Por banorët protestuan duke e lidhur veten me zinxhirë pas pemëve dhe ato nuk u prenë. Nga mesi i viteve 80, Uashingtoni u kthye në një destinacion turistik dhe lulëzimi i qershive mori një kuptim të ri. Nga tre mijë drurët që iu dhuruan qytetit në vitin 1912, rreth 100 prej tyre janë akoma, të tjerët janë zëvendësuar. thotë zonja McLellan. Lulëzimi i qershive në Uashington zgjat rreth dy javë dhe njerëzit mblidhen me shumicë në parkun buzë liqenit për të festuar mbarimin e dimrit dhe premtimin e pranverës. Por lulëzimi nuk zgjat shumë: thotë zoti Ohtaka. Vitin e kaluar, gjatë festës së çeljes së qershive, Uashingtonin e vizituan rreth 1,5 milionë njerëz.